גוסט ריידר

| --- | --- |

גוסט ריידר, כפי שהופיע על עטיפת החוברת Ghost Rider Vol.10 #1 מפברואר 2022, אמנות מאת קאיל נהו.
 סוג:  אנטי גיבור
 הוצאה לאור:  מארוול קומיקס
 הופעה ראשונה:  קרטר סלייד: Ghost Rider #1 (דצמבר 1966) ג'וני בלייז: Marvel Spotlight #5 (אוגוסט 1972) דני קטץ': Ghost Rider Vol.3 #1 (מאי 1990) אלחנדרה ג'ונס: Ghost Rider Vol.7 #1 (יולי 2011) רובי ריאז: All-New Ghost Rider #1 (מרץ 2014)
 הופעה אחרונה:  קרטר סלייד: Western Gunfighters Vol.2 #7 (ינואר 1972) אלחנדרה ג'ונס: Absolute Carnage: Symbiote of Vengeance #1 (ספטמבר 2019)
 יוצרים:  דיק איירס, גארי פרידריך (סלייד) גארי פרידריך, מייק פלוג (בלייז) הווארד מאקי, חאווייר סלטרז (קטץ') רוב ויליאמס, מתיו קלארק (ג'ונס) פליפה סמית', טראד מור (ריאז)
 גילום הדמות:  ניקולס קייג', "גוסט ריידר", "גוסט ריידר: רוח הנקמה"
 מידע
 שם אמיתי:  קרטר סלייד ג'ונתון "ג'וני" בלייז דניאל "דני" קטץ' אלחנדרה ג'ונס רוברטו "רובי" ריאז
 כינויים:  ראש עצם, ג'וני קייקס, גפרור, ראש גולגולת, נוקם הגופרית, רוכב המוות (קטץ'), פנטום ריידר (סלייד)
 סטטוס:  פעיל
 כוחות:  כוחות וסיבולת-על, מסוגל ליצור להבות גשמיות ושמימיות, יכולת לעבור בין ממדים, בעל שרשרת מכושפת באש הגיהנום, "מבט הכפירה".
 חברוּת בקבוצה:  האוונג'רס החייתיים, רוחות הנקמה (בלייז) רוחות הנקמה (ריאז, קטץ', ג'ונס, סלייד)
 חברוּּת לשעבר בקבוצה:  קרניבל קוונטין בני חצות לגיון המפלצות האלופים דפנדרס גיבורים להשכרה ת'נדרבולטס (צוות תקיפה)
 דמויות קשורות
 משפחה:  ג'וני בלייז: ברטון בלייז ונעמי קייל (הורים, מתים) קרייג ומונה סימפסון (הורים חורגים, מתים) רוקסן סימפסון (אשה, מתה) קרייג ואמה בלייז (ילדים, מתים) דני קטץ' (אח) ברברה קטץ' (אחות, מתה) רובי ריאז: ג'וליאנה ואלברטו ריאז (הורים, מתים) גייב ריאז (אח)
 אויבים:  מפיסטו 
 
גוסט ריידר (באנגלית: Ghost Rider) הוא הכינוי למספר דמויות בדיוניות של אנטי-גיבורים על-טבעיים המופיעים בחוברות הקומיקס ביקום מארוול קומיקס. הגוסט ריידר המודרני הראשון מתור הארד של הקומיקס הופיע לראשונה בחוברת Marvel Spotlight #5 מאוגוסט 1972 ונוצר על ידי העורך הראשי רוי תומאס, הכותב גארי פרידריך והמאייר מייק פלוג. לפני כן, תור הכסף של הקומיקס הציג את דמותו של קרטר סלייד, דמות מערבונים שנודעה כפנטום ריידר ואשר כיכבה בכרך הראשון של סדרת החוברות משנים 1967-1966.
הגוסט ריידר הידוע והמפורסם ביותר הוא הגוסט ריידר מתור הארד של הקומיקס, ג'ונתון "ג'וני" בלייז, אופנוען פעלולן שכדי להציל את חייו של אביו החורג, מסכים למסור את נשמתו לשטן (שהתברר מאוחר יותר כשד בשם מפיסטו). במקום זאת, נשמתו מתאחדת עם ישות בשם זרת'וס. כאשר בלייז משתמש בכוח של זרת'וס, גופו נאגף באש הגיהנום וראשו הופך לגולגולת רושפת אש. הוא רוכב על אופנוע בוער ומסוגל לשלוח פרצי אש מכפות ידיו. דמותו כיכבה בכרך השני של סדרת חוברות משנים 1972–1983.
הבא בתור לשאת את נטל הגוסט ריידר הוא הגוסט ריידר מהעידן המודרני של הקומיקס, דניאל "דני" קטץ', שהופיע בתחילה כדמות משנה ולאחר מכן כיכב בכרך השלישי של סדרת החוברות משנים 1998-1990. אחרי שאחותו נפצעה בידי גנגסטרים, קטץ' נתקל באופנוע שמכיל את מהותה של רוח הנקמה. בהמשך מתברר שהוא ואחותו הם אחיו האבודים של ג'וני בלייז. בלייז עצמו הופיע מחדש בסדרת החוברות כדמות משנה, ובשנות ה-2000 כיכב מחדש כגוסט ריידר לאחר שהחליף את קטץ'. כחלק מאירועי "הפחד עצמו" של שנת 2011 הוצגה דמותה של אלחנדרה ג'ונס שנוטלת את זהותו של גוסט ריידר. כחלק מהמיתוג מחדש "מארוול עכשיו! של שנת 2014 מופיע גוסט ריידר חדש בשם רוברטו "רובי" ריאז.
דמותו של גוסט ריידר נבחרה במקום ה-90 ברשימת גיבורי העל הגדולים של כל הזמנים. הדמות בגלגוליה השונים עובדה למדיות אחרות נוסף לקומיקס, כמו בסדרות האנימציה "אקס-מן", "הענק הירוק", "האלק וצוות הריסוק" ו"ארבעת המופלאים". דמותו של ג'וני בלייז הופיעה בסרט הלייב אקשן "גוסט ריידר" משנת 2007 בכיכובו של ניקולס קייג', ששב לגלם את הדמות בסרט המשך בשם "גוסט ריידר: רוח הנקמה". השחקן גבריאל לונה מגלם את דמותו של הגוסט ריידר רובי ריאז בעונה הרביעית של סדרת הלייב אקשן "סוכני S.H.I.E.L.D.".